Torilla tavataan! – Suomen Cupin voittaneen Ilveksen kunniaksi järjestetään juhla Tammelantorilla

Suomen Cupin voittaneen Tampereen Ilveksen miesten edustusjoukkueen kunniaksi järjestetään torijuhla Tammelantorilla. Ilves Jalkapallo

Pekka Ruissalo

Juhannusaaton aatto alkaa Tampereella vauhdikkaasti, kun Tampereen Ilveksen Suomen Cupin voittaneen miesten edustusjoukkueen kunniaksi järjestetään toritapahtuma Tammelantorilla torstaina.

Paikkana on Tammelantorin lava, ja paikalla on pelaajia sekä mestarivalmentaja Jarkko Wiss Ohjelmassa on pelaajahaastatteluja sekä tietenkin myös Wissin haastattelu. Paikalla on myös Suomen Cupin mestaruuskannu.

– Euroopan kentät oli laitettu tavoitteeksi, ja nyt pääsemme sinne ainakin cupin kautta. Liigassa jatkamme täysillä ja katsomme, mitä pelit tuovat tullessaan. On hienoa, että olen saanut olla mukana tamperelaisen futiksen menestyksessä, kommentoi Wiss ottelun jälkeen Ilveksen tiedotukselle.

Tapahtumalle on varattu aikaa tunnin verran, ja se alkaa kello 12. Arvioitu päättymisaika on kello 13.

Tapahtuman musiikkipuolesta vastaa HauliBros Duo laulajanaan Juri Lindeman ja kitarassa Kalle Alatalo